Tŕstie (vrch v Stolických vrchoch; 1121 m)

Tŕstie () je vrch v Stolických vrchoch, krajinnom celku Slovenského rudohoria. Leží nad Rimavskou Pílou (miestna časť Tisovca), približne  západne od Revúcej. 

 Poloha 
Nachádza sa v strednej časti Stolických vrchov, v geomorfologickom podcelku Tŕstie. Leží na území Banskobystrického kraja, okresu Rimavská Sobota a zasahuje na katastrálne územie obce Krokava a mesta Tisovec. Najbližšími sídlami sú západne situovaná Rimavská Píla, severozápadne ležiaci Tisovec a juhozápadne Hačava, južne sa nachádza Hnúšťa, juhovýchodne Krokava, východne Ratkovské Bystré a Revúca a severovýchodne Muránska Lehota a Muráň.

 Opis 
Tŕstie leží v strednej časti pohoria, v hrebeni, vedúcom od vrchu Tri chotáre () južným smerom na Kvakov vŕšok (). Západne sa nachádza Hradová (), Poľana (), Čelo () a Ostrá (), južne Ohrablo (), Paseka (), Krakov vŕšok () a Lazy (), východne Nižný vrch (), Dutková () a Predné Tŕstie () a severne Krížna poľana (), Salašiská (), Tri chotáre () a plytkým sedlom oddelená Holcková ().Stolické vrchy. Turistická mapa. 1 : 50 000. Harmanec: VKÚ, a. s., 2000. Oblasť patrí do povodia rieky Rimava, kde vodu zo západnej časti odvádza Ľadový a Palinový potok a z južnej a východnej riečka Blh. Na vrchol vedie niekoľko značených turistických chodníkov. Na severozápadnom úbočí stojí horská chata.

 Výhľady 
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné vidieť najmä okolité vrchy Stolických vrchov, Nízke Tatry, Veporské vrchy, Poľanu, Revúcku vrchovinu, Volovské vrchy a Spišsko-gemerský kras.

 Prístup 
 po  červeno značenom Chodníku Márie Széchy:
 od juhu z osady Polom cez Kvakov vŕšok ()
 od severu z obce Muráň cez Tri chotáre () a rázc. Tŕstie
 po  zeleno značenom chodníku cez rázc. Tŕstie:
 od západu z Rimavskej Píly okolo chaty Tŕstie
 od juhovýchodu z Krokavy
 po  žlto značenej turistickej trase od severu z Tisovca cez rázc. Tŕstie

 Referencie 

 Pozri aj 
 Stolické vrchy
 Tŕstie (geomorfologický podcelok)
 Zoznam vrcholov v Stolických vrchoch
 Predné Tŕstie

 Externé odkazy 
 Poloha na turistickej mape

Kategória:Vrchy v Stolických vrchoch
Kategória:Tisícovky na Slovensku
Kategória:Vrchy v okrese Rimavská Sobota
Kategória:Tisovec (okres Rimavská Sobota)
Kategória:Krokava